Príloha k materiálu č. MF/13265/2010-75

Veľvyslanectvo
Slovenskej republiky
v Kyjeve

Č.: .................

     Návrh
            /Verbálna nóta/ 

Veľvyslanectvo Slovenskej republiky v Kyjeve prejavuje úctu Ministerstvu zahraničných vecí Ukrajiny a s odvolaním sa na uskutočnenie 9. ročníka medzinárodného kultúrneho podujatia „Deň priateľstva – Deň dobrosusedstva“  má česť oznámiť, že Slovenská republika navrhuje  uzatvorenie hraničného priechodu Ubľa – Malyj Bereznyj dňa 15. mája  2010  v čase od 0,00 hod. do 20,00 hod. stredoeurópskeho času.

Slovenská republika vedená snahou vytvoriť vhodné podmienky na usporiadanie  kultúrneho podujatia „Dňa priateľstva – Dňa dobrosusedstva“ na hraničnom priechode Ubľa – Malyj Bereznyj medzi Slovenskou republikou a Ukrajinou je pripravená tento hraničný priechod  dňa 15. mája 2010 na uvedenú dobu uzatvoriť.   

Slovenská republika si uvedomuje,  že pripravované medzinárodné kultúrno-spoločenské podujatie vytvára priaznivé prostredie na budovanie vzájomnej dôvery, porozumenia a priateľstva, posilňovanie priateľských partnerských vzťahov a vytváranie podmienok na nadväzovanie nových kontaktov medzi slovenskými a ukrajinskými subjektmi na rôznych úrovniach. Slovenská republika vyjadruje presvedčenie, že Ukrajina prijme tento návrh a vysloví taktiež súhlas s uzatvorením hraničného priechodu Ubľa – Malyj Bereznyj dňa 15. mája 2010 v čase od 0,00 hod. do 20,00 hod. stredoeurópskeho času.  Nepochybne sa podporou aj takejto akcie posilnia dobré susedské vzťahy medzi Slovenskou republikou a Ukrajinou a organizátorom sa uľahčí jej uskutočnenie a rovnako sa zabezpečí bezpečnosť návštevníkov uvedenej akcie. 

Veľvyslanectvo Slovenskej republiky v Kyjeve využíva túto príležitosť, aby ubezpečilo Ministerstvo zahraničných vecí  Ukrajiny  o svojej hlbokej úcte.

	V Kyjeve dňa ....................

Ministerstvo zahraničných vecí 
Ukrajiny
Kyjev